Arhitekt je nekdo, ki se ukvarja z načrtovanjem, dizajniranjem in nadzorom gradnje stavb. V bistvu gre pri arhitekturi za to, da opravljajo storitve, ki so povezane z načrtovanjem stavb in prostora, ki obdaja stavbo. Govorimo pa o stavbah, kjer ljudje bivajo, preživljajo čas oziroma je glavni namen stavbe, da ljudje tam preživljajo čas. Čeprav bi nekateri rekli, da je arhitekt oseba, ki se ukvarja s stavbami, namenjenimi ljudem, gre za mnogo širši pojem, saj se naloge arhitektov močno razlikujejo med seboj, hkrati pa je tudi vsak njihov projekt unikaten in edinstven.
Sama beseda arhitekt izhaja iz latinščine (lat. architectus), kar izvira iz grščine. Arkhi pomeni poglavar, tekton pa graditelj. Odločitve arhitektov lahko zelo vplivajo na javno varnost, zato morajo arhitekti pred samim samostojnim opravljanjem dela, opraviti specializirano usposabljanje. Pomembno je, da obiskujejo točno določeno fakulteto (na primer, Fakultata za arhitekturo v Ljubljani), kjer pridobijo potrebno znanje. Poleg tega pa je zelo pomembna tudi praksa ali pa pripravništvo, kjer bodoči arhitekti pridobijo izkušnje.